ddrg/super_eurlex huggingface dataset:
Oficiālais Vēstnesis L 267 , 17/10/2003 Lpp. 0009 - 0009



Komisijas Regula (EK) Nr. 1822/2003 (2003. gada 16. oktobris), ar ko groza Regulu (EK) Nr. 2760/98 par Pārrobežu sadarbības programmas īstenošanu saskaņā ar Phare programmu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1989. gada 18. decembra Regulu (EEK) Nr. 3906/89 par ekonomisko atbalstu dažām Centrālās un Austrumeiropas valstīm [1], kurā jaunākie grozījumi izdarīti ar Regulu (EK) Nr. 807/2003 [2], jo īpaši tās 8. pantu, tā kā: (1) Eiropadome 2002. gada 12. un 13. decembrī Kopenhāgenā pabeidza pievienošanās sarunas ar Kipru, Čehijas Republiku, Igauniju, Ungāriju, Latviju, Lietuvu, Maltu, Poliju, Slovākiju un Slovēniju un noteica pievienošanās dienu, kas ir 2004. gada 1. maijs. Tādēļ pievienošanās dalībvalstis jāizslēdz no to robežu saraksta, kas atbilst Phare Pārrobežu sadarbības programmas prasībām. (2) Eiropadome Kopenhāgenā pieņēma Bulgārijas un Rumānijas ceļu kartes, lai atbalstītu divu minēto kandidātvalstu centienus virzībā uz mērķi 2007. gadā iestāties Eiropas Savienībā. (3) Komisijas 2003. gada 1. jūlija paziņojumā par jaunu vietējo norādījumu veicināšanu [3] ierosināts ieviest tādas vietējās programmas attiecībā uz periodu no 2004. gada līdz 2006. gadam, kas aptver paplašinātās Eiropas Savienības ārējās robežas. Tātad Rumānijas un Bulgārijas robežas ar tām kaimiņvalstīm, kas nav kandidātvalstis, jāiekļauj prasībām atbilstīgo robežu sarakstā. (4) Komisijas Regula (EK) Nr. 2760/98 [4], kurā grozījumi izdarīti ar Regulu (EK) Nr. 1596/2002 [5], paredz paplašināt Phare Pārrobežu sadarbības programmu līdz robežām ar citām kaimiņvalstīm, kas gūst labumu no citām Kopienas palīdzības programmām; ir ieteicams paplašināt Phare Pārrobežu sadarbības programmu, iekļaujot arī Bulgārijas robežu ar Turciju. (5) Tādēļ attiecīgi jāgroza Regula (EK) Nr. 2760/98. (6) Šajā regulā paredzētie pasākumi ir saskaņā ar Dažu Centrāleiropas un Austrumeiropas valstu ekonomikas pārstrukturizēšanas komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 2760/98 2. panta 1. punktu aizstāj ar šādu: "1. Prasībām atbilstīgās robežas atrodas starp: a) Rumāniju un Ungāriju, Rumāniju un Bulgāriju, Rumāniju un Ukrainu, Rumāniju un Moldovu, Rumāniju un Serbiju un Melnkalni; b) Bulgāriju un Grieķiju, Bulgāriju un Rumāniju, Bulgāriju un Turciju, Bulgāriju un bijušo Dienvidslāvijas Maķedonijas Republiku, Bulgāriju un Serbiju un Melnkalni." 2. pants Šī regula stājas spēkā 2004. gada 1. janvārī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 16. oktobrī Komisijas vārdā — Komisijas loceklis Günter Verheugen [1] OV L 375, 23.12.1989., 11. lpp. [2] OV L 122, 16.5.2003., 36. lpp. [3] COM(2003) 393 galīgā redakcija. [4] OV L 345, 19.12.1998., 49. lpp. [5] OV L 240, 7.9.2002., 33. lpp. --------------------------------------------------
Oficiālais Vēstnesis L 006 , 10/01/2002 Lpp. 0036 - 0036



Komisijas Regula (EK) Nr. 31/2002 (2002. gada 9. janvāris), ar ko groza Regulu (EK) Nr. 669/97, ar kuru atver Kopienas tarifa kvotas attiecībā uz dažu veidu Farēru salu izcelsmes zivju un zvejniecības produktiem, kā arī paredz to pārvaldību EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1997. gada 14. aprīļa Regulu (EK) Nr. 669/97, ar kuru atver Kopienas tarifa kvotas attiecībā uz dažu veidu Farēru salu izcelsmes zivju un zvejniecības produktiem, kā arī paredz to pārvaldību, ievieš Kopienas uzraudzību attiecībā uz dažu veidu zivju un zvejniecības produktiem ar izcelsmi Farēru salās un paredz sīki izstrādātus noteikumus par to, kā grozīt un pielāgot minētos pasākumus, kā arī atceļ Regulu (EK) Nr. 1983/95 [1], kurā jaunākie grozījumi izdarīti ar Komisijas Regulu (EK) Nr. 2471/1999 [2], un jo īpaši tās 5. un 6. pantu, tā kā: (1) Ar Lēmumu Nr. 2/2001, ko EK/Dānijas un Farēru salu Apvienotā komiteja pieņēma 2001. gada 11. jūlijā, tika grozīta pielikuma II tabula 1. protokolā, kas pievienots Nolīgumam starp Eiropas Kopienu, no vienas puses, un Dānijas valdību un Farēru salu autonomijas valdību, no otras puses [3], palielinot garneļu, ziemeļgarneļu un Norvēģijas omāru gada tarifa kvotu no 2000 tonnām līdz 3000 tonnām. Šis Lēmums stājās spēkā 2001. gada 1. septembrī. (2) Ggada tarifa kvotas apjoms garnelēm, ziemeļgarnelēm un Norvēģijas omāriem, kas uzskaitīti Regulas (EK) Nr. 669/97 pielikumā aiz kārtas numura 09.0679, jāgroza atbilstoši minētajam palielinājumam. (3) Šajā regulā paredzētie pasākumi ir saskaņā ar Muitas kodeksa komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 669/97 pielikumā gada tarifa kvotas apjomu garneļēm, ziemeļgarneļēm un Norvēģijas omāriem ar kārtas numuru 09.0679 palielina līdz 3000 tonnām. 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. To piemēro no 2001. gada 1. septembra. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 9. janvārī Komisijas vārdā — Komisijas loceklis Frederik Bolkestein [1] OV L 101, 18.4.1997., 1. lpp. [2] OV L 301, 24.11.1999., 3. lpp. [3] OV L 219, 14.8.2001., 29. lpp. --------------------------------------------------
Oficiālais Vēstnesis L 168 , 23/06/2001 Lpp. 0017 - 0017



Komisijas Regula (EK) Nr. 1235/2001 (2001. gada 22. jūnijs), ar kuru groza Regulu (EK) Nr. 1529/2000, ar ko izveido to Cannabis sativa L. šķirņu sarakstu, par kurām saskaņā ar Padomes Regulu (EEK) Nr. 2358/71 var saņemt atbalstu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1971. gada 26. oktobra Regulu (EEK) Nr. 2358/71 par sēklu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 2371/2000 [2], un jo īpaši tās 3. panta 6. punktu, tā kā: (1) Komisijas Regulas (EK) Nr. 1529/2000 [3] 1. pantā ir teikts, ka Cannabis sativa L šķirnes, par ko saskaņā ar Regulas (EEK) Nr. 2358/71 3. panta 6. punktu var piešķirt atbalstu, ir tās, kas iekļautas B pielikumā Komisijas 1989. gada 28. aprīļa Regulai (EEK) Nr. 1164/89, ar ko paredz sīki izstrādātus noteikumus attiecībā uz atbalstu par šķiedras liniem un kaņepēm [4]. No 2001. gada 1. jūlija minēto regulu atceļ ar Komisijas Regulu (EK) Nr. 245/2001 [5], ar ko paredz sīki izstrādātus noteikumus par to, kā piemērojama Padomes Regula (EK) Nr. 1673/2000 [6] par šķiedras linu un kaņepju tirgu kopīgo organizāciju. (2) Lai visā Kopienā nodrošinātu vienveidīgu atbalsta piešķir šanas noteikumu piemērošanu atbilstīgi Regulai (EEK) Nr. 2358/71, Regula (EK) Nr. 1529/2000 būtu jāgroza, pamatojoties uz to šķiedras linu un kaņepju šķirņu sarakstu, par kurām ražotāji var saņemt atbalstu saskaņā ar atbalsta sistēmu noteiktu laukaugu ražotājiem, kā paredzēts XII pielikumā Komisijas Regulai (EK) Nr. 2316/1999 [7], kurā jaunākie grozījumi izdarīti ar Regulu Nr. 1157/2001 [8]. (3) Šajā regulā paredzētie pasākumi saskan ar Sēklu pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulas (EK) Nr. 1529/2000 1. pantu aizstāj ar šādu: "Cannabis sativa L. šķirnes, par kurām var saņemt atbalstu saskaņā ar Regulas (EEK) Nr. 2358/71 3. panta 6. punktu, ir tās, kas iekļautas Regulas (EK) Nr. 2316/1999 [9] XII pielikumā." 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 22. jūnijā Komisijas vārdā — Komisijas loceklis Franz Fischler [1] OV L 246, 5.11.1971., 1. lpp. [2] OV L 275, 27.10.2000., 1. lpp. [3] OV L 175, 14.7.2000., 67. lpp. [4] OV L 121, 29.4.1989., 4. lpp. [5] OV L 35, 6.2.2001., 18. lpp. [6] OV L 193, 29.7.2000., 16. lpp. [7] OV L 280, 30.10.1999., 43. lpp. [8] OV L 157, 14.6.2001., 8. lpp. [9] OV L 280, 30.10.1999., 43. lpp. --------------------------------------------------
Oficiālais Vēstnesis L 073 , 15/03/2001 Lpp. 0016 - 0016



Komisijas Regula (EK) Nr. 503/2001 (2001. gada 14. marts), ar kuru groza un labo Regulu (EK) Nr. 562/2000, ar ko paredz sīki izstrādātus noteikumus Padomes Regulas (EK) Nr. 1254/1999 piemērošanai, attiecībā uz liellopu gaļas iepirkšanu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1254/1999 par liellopu gaļas tirgus kopīgo organizāciju [1], un jo īpaši tās 47. panta 8. punktu, tā kā : (1) Komisijas Regulā (EK) Nr. 562/2000 [2], kurā jaunākie grozījumi izdarīti ar Regulu (EK) Nr. 283/2001 [3], ir izdarīti vairāki grozījumi un pieļautas atkāpes no tās, lai atbilstīgi rīkotos tirgus ārkārtas situācijā, ko izraisījuši pēdējie notikumi, kuri saistīti ar govju sūkļveida encefalopātiju (BSE). (2) Regulas (EK) Nr. 562/2000 21. panta 1. punkts nosaka, ka atkaulošanu var veikt tikai ar vienu vai vairākām savienotām ātrās saldēšanas iekārtām aprīkotos un apstiprinātos izciršanas uzņēmumos. Saskaņā ar otro daļu, ievērojot dažus nosacījumus, Komisija pēc dalībvalsts lūguma uz ierobežotu laiku var piešķirt atkāpi no šā noteikuma. Ņemot vērā to, ka dalībvalstīm varētu piedāvāt pārņemt lielus liellopu gaļas daudzumus, jāļauj visām dalībvalstīm sešus mēnešus šo iespēju izmantot ar noteikumu, ka tiek ieviesti stingrāki pārbaudes pasākumi. (3) Regulas (EK) Nr. 562/2000 16. panta 2. punkta pirmās daļas itāļu tekstā ir kļūda. Šī kļūda jālabo. (4) Tādēļ jāgroza Regula (EK) Nr. 562/2000. (5) Ņemot vērā notikumu gaitu, šai regulai jāstājas spēkā tūlīt. (6) Šajā regulā paredzētie pasākumi ir saskaņā ar Liellopu gaļas pārvaldības komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 562/2000 groza šādi: 1. Regulas 21. panta 1. punktu papildina šādi: "Tomēr dalībvalstis var atkāpties no pirmās daļas noteikumiem, ja tām rodas praktiskas grūtības un attiecībā uz uzaicinājumiem piedalīties konkursā laika posmā no 2001. gada 15. marta līdz 15. septembrim ar noteikumu, ka tās ievieš pārbaudes pasākumus, lai garantētu visas iepirktās gaļas pilnīgu uzraudzību. Attiecīgās dalībvalstis informē Komisiju par pasākumiem, ko tās pieņem." 2. (Attiecas tikai uz tekstu itāļu valodā.) Regulas 16. panta 2. punkta pirmā daļa ir šāda: "L’aggiudicatario procede alla consegna dei prodotti entro i diciassette giorni di calendario a partire dal primo giorno lavorativo successivo alla pubblicazione del regolamento che fissa il prezzo massimo d’acquisto e i quantitativi di carni bovine acquistati all’intervento." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 14. martā Komisijas vārdā — Komisijas loceklis Franz Fischler [1] OV L 160, 26.6.1999., 21. lpp. [2] OV L 68, 16.3.2000., 22. lpp. [3] OV L 41, 10.2.2001., 22. lpp. --------------------------------------------------
Official Journal L 052 , 22/02/2001 P. 0014 - 0015



KOMISIJAS REGULA (EK) Nr. 349/2001 (2001. gada 21. februāris), ar kuru groza Regulu (EEK) Nr. 94/92, ar ko nosaka sīki izstrādātas normas režīma noteikšanai importam no trešām valstīm, kuras noteiktas Padomes Regulā (EEK) Nr. 2092/91 EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Regulu (EEK) Nr. 2092/91 (1991. gada 24. jūnijs) par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem[1], kurā jaunākie grozījumi izdarīti ar Komisijas Regulu (EK) Nr. 2020/2000[2], un jo īpaši tās 11. panta 1. punktu, tā kā: (1) Regulas (EEK) Nr. 2092/9111. panta 1. punktā ir noteikts, ka no ārpuskopienas valsts importētus produktus var tirgot tikai tad, ja to izcelsme ir ārpuskopienas valstī, kas ietilpst sarakstā, kurš sastādīts saskaņā ar Regulas (EEK) Nr. 2092/91 11. panta 2. punktā paredzētajiem nosacījumiem. Šāds saraksts ir noteikts pielikumā Komisijas Regulai (EEK) Nr. 94/92[3], kura grozīta ar Regulu (EK) Nr. 2426/2000[4]. (2) Ungārija ir iesniegusi Komisijai lūgumu grozīt noteikumus tās iekļaušanai sarakstā, lai atļautu veikt bioloģiski audzētu izejvielu importu. Ungārija ir iesniegusi informāciju, kas paredzēta saskaņā ar Regulas (EEK) Nr. 94/92 2. panta 5. punktu. Iesniegtās informācijas pārbaudes rezultātā ir izdarīts secinājums, ka prasības ir līdzvērtīgas Kopienas tiesību aktos paredzētajām prasībām. (3) Argentīna ir sniegusi Komisijai prasītās garantijas attiecībā uz mājdzīvnieku un lopkopības produktu ražošanu un kontroli. Tādēļ iekļaušanas termiņš, kas beidzas 2001. gada 28. februārī, būtu jāpagarina uz turpmāku laika posmu, lai ļautu turpināt importu. (4) Šajā regulā paredzētie pasākumi ir saskaņā ar atzinumu, ko sniegusi Regulas (EEK) Nr. 2092/91 14. pantā minētā komiteja, IR PIEŅĒMUSI ŠO REGULU. 1. pants Regulas (EEK) Nr. 94/92 pielikumu attiecībā uz Argentīnu un Ungāriju groza, kā parādīts šīs regulas pielikumā. 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Regula uzliek saistības kopumā un ir tieši piemērojama visās dalībvalstīs. Briselē, 2001. gada 21. februārī Komisijas vārdā - Komisijas loceklis Franz Fischler PIELIKUMS Tekstā attiecībā uz Argentīnu 5. punktu aizstāj ar šādu punktu: "5. Iekļaušanas ilgums: 2003. gada 30. jūnijs." Tekstā attiecībā uz Ungāriju 2. punktu aizstāj ar šādu punktu: "2. Izcelsme: 1.a kategorijas produkti un bioloģiski ražotas 1.b kategorijas produktu sastāvdaļas, kas ir ražotas Ungārijā vai importētas Ungārijā: - vai nu no Eiropas Kopienas, - vai arī no ārpuskopienas valsts saskaņā ar režīmu, kas ir atzīts par līdzvērtīgu saskaņā ar Regulas (EEK) Nr. 2092/91 11. panta 1. punktu." [1] OV L 198, 22.7.1991., 1. lpp. [2] OV L 241, 26.9.2000., 39. lpp. [3] OV L 11, 17.1.1992., 14. lpp. ----[4] OV L 279, 1.11.2000., 19. lpp.
Oficiālais Vēstnesis L 248 , 03/10/2000 Lpp. 0006 - 0007



Komisijas Regula (EK) Nr. 2085/2000 (2000. gada 2. oktobris) par atļauju pārnest tādu tekstilizstrādājumu un apģērbu daudzuma ierobežojumus, kuru izcelsme ir Indijas Republikā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1993. gada 12. oktobra Regulu (EEK) Nr. 3030/93 par kopējiem noteikumiem, kas jāpiemēro dažu tekstilizstrādājumu ievedumiem no trešām valstīm [1], kurā jaunākie grozījumi izdarīti ar Komisijas Regulu (EK) Nr. 1987/2002 [2], un jo īpaši tās 7. pantu, tā kā: (1) Eiropas Kopienas un Indijas Republikas Saprašanās memorands par tirgus pieejamības režīmu tekstilizstrādājumiem, kas parafēts 1994. gada 31. decembrī [3] ("Saprašanās memorands"), paredz, ka Indijai labvēlīgi izskata dažus tās izteiktos "ārkārtēja elastīguma" lūgumus. (2) Indijas Republika 2000. gada 28. janvārī ir izteikusi šādu lūgumu. (3) Pārnešana, ko lūgusi Indijas Republika, atbilst tiem elastīguma noteikumiem, kas minēti Regulas (EEK) Nr. 3030/93 7. pantā un izklāstīti tās VIII pielikumā. (4) Saskaņā ar Saprašanās memoranda 2. punktu Indijas Republika 1999. gada 1. decembrī ir iesniegusi PTO paziņojumu par muitas nodokļu piesaistīšanu tarifu pozīcijām, par ko panākta vienošanās Saprašanās memorandā. (5) 1999. gada 1. decembrī iesniegtais Indijas paziņojums pilnībā neatbilst Saprašanās memorandam. Tomēr abu pušu konsultācijās ir panākti savstarpēji precizējumi. Tāpēc ir lietderīgi daļēji izpildīt lūgumu un apstiprināt "ārkārtējā elastīguma" atlikumu, tiklīdz Indija ir izdarījusi grozījumus savā paziņojumā PTO tajās tarifu pozīcijās, par kurām Indija ir paziņojusi, ka piemēros maksimālos muitas nodokļus. (6) Šajā regulā paredzētie pasākumi ir saskaņā ar atzinumu, ko sniegusi Tekstillietu pārvaldības komiteja, kas izveidota ar Regulas (EEK) Nr. 3030/93 17. pantu, IR PIEŅĒMUSI ŠO REGULU. 1. pants To tekstilpreču daudzuma ierobežojumu pārnešana, kuru izcelsme ir Indijas Republikā, ir atļauta 2000. kvotu gadam, kā sīkāk norādīts šīs regulas pielikumā. 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 2. oktobrī Komisijas vārdā — Komisijas loceklis Pascal Lamy [1] OV L 275, 8.11.1993., 1. lpp. [2] OV L 237, 21.9.2000., 34. lpp. [3] OV L 153, 27.6.1996., 53. lpp. -------------------------------------------------- PIELIKUMS — 1. kategorija: | 87500 kilogramu pārnešana no 23. kategorijas daudzuma ierobežojumiem, | — 4. kategorija: | 875000 kilogramu pārnešana no 15. kategorijas daudzuma ierobežojumiem, | — 5. kategorija: | 218750 kilogramu pārnešana no 15. kategorijas daudzuma ierobežojumiem, | — 6. kategorija: | 1093750 kilogramu pārnešana no 29. kategorijas daudzuma ierobežojumiem, | — 20. kategorija: | 131250 kilogramu pārnešana no 23. kategorijas daudzuma ierobežojumiem, | — 26. kategorija: | 1093750 kilogramu pārnešana no 15., 24. un 27. kategorijas daudzuma ierobežojumiem. | --------------------------------------------------
Oficiālais Vēstnesis L 021 , 26/01/2000 Lpp. 0010 - 0010



Komisijas Regula (EK) Nr. 169/2000 (2000. gada 25. janvāris), ar ko groza Regulu (EK) Nr. 280/98, ar kuru atkāpjas no dažiem noteikumiem Padomes Regulā (EK) Nr. 2597/97, ar ko kopīgajā piena un piena produktu tirgus organizācijā paredz papildu noteikumus attiecībā uz Somijā un Zviedrijā ražotu dzeramo pienu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Austrijas, Somijas un Zviedrijas Pievienošanās aktu un jo īpaši tā 149. panta 1. punktu, tā kā: (1) Ar Padomes Regulu (EK) Nr. 2596/97 [1], kas grozīta ar Regulu (EK) Nr. 2703/1999 [2], ir pagarināts termiņš, kurā var pieņemt pārejas posma pasākumus, lai sekmētu pāreju no Austrijas, Somijas un Zviedrijas pievienošanās brīdī piemērotā režīma uz režīmu, kas izriet no tirgus kopīgās organizācijas piemērošanas. Attiecībā uz prasībām par tauku saturu dzeramajā pienā, kas ražots Somijā un Zviedrijā, minēto termiņu pagarināja no 1999. gada 31. decembra līdz 2003. gada 31. decembrim. (2) Ir lietderīgi noteikt atbilstošu pagarinājumu saistībā ar izpildes noteikumiem, kas paredzēti Komisijas Regulā (EK) Nr. 280/98 [3]; (3) Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 280/98 1. pantā datumu "1999. gada 31. decembris" aizstāj ar datumu "2003. gada 31. decembris". 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no 2000. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 25. janvārī Komisijas vārdā — Komisijas loceklis Franz Fischler [1] OV L 351, 23.12.1997., 12. lpp. [2] OV L 327, 21.12.1999., 11. lpp. [3] OV L 28, 4.2.1998., 3. lpp. --------------------------------------------------
Oficiālais Vēstnesis L 275 , 26/10/1999 Lpp. 0013 - 0013



Komisijas Regula (EK) Nr. 2256/1999 (1999. gada 25. oktobris), ar kuru groza Regulu (EK) Nr. 1621/1999, ar ko nosaka sīki izstrādātus noteikumus Padomes Regulas (EK) Nr. 2201/96 piemēšanai attiecībā uz vīnogu audzēšanas atbalstu noteiktu šķirņu žāvētu vīnogu ražošanai EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1996. gada 28. oktobra Regulu (EK) Nr. 2201/96 par augļu un dārzeņu pārstrādes produktu tirgu kopīgo organizāciju [1], kas grozīta ar Regulu (EK) Nr. 2199/97 [2], un jo īpaši tās 7. panta 5. punktu, tā kā: (1) 13. panta 2. punkta c) apakšpunktā Komisijas 1999. gada 22. jūlija Regulā (EK) Nr. 1621/1999, ar ko paredz sīki izstrādātus noteikumu par to, kā piemērot Padomes Regulu (EK) Nr. 2201/96 attiecībā uz vīnogu audzēšanas atbalstu noteiktu šķirņu žāvētu vīnogu ražošanai [3], termiņš līgumu slēgšanai par 1999./2000. tirdzniecības gadu ir 1999. gada 15. oktobris. Tagad izrādījies, ka šis termiņš ir bijis pārāk īss jo īpaši dažos Kopienas reģionos, kuros nav ražotāju organizāciju. Šajos apstākļos attiecīgais termiņš ir jāpagarina līdz 1999. gada 1. novembrim; (2) Šajā regulā paredzētie pasākumi ir saskaņā ar Augļu un dārzeņu pārstrādes produktu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 1621/1999 13. panta 2. punkta c) apakšpunktu aizstāj ar šādu: "(c) Regulas 5. pantā minētos līgumus paraksta ražotāji vai ražotāju organizācijas, tostarp iepriekš a) apakšpunktā minētās, un pārstrādātāji, kuri ir iesnieguši pieteikumu reģistrēšanai datu bāzē; attiecībā uz 1999./2000. un 2000./2001. tirdzniecības gadu līgumus attiecīgi noslēdz līdz 1999. gada 1. novembrim un 2000. gada 1. septembrim." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 25. oktobrī Komisijas vārdā — Komisijas loceklis Franz Fischler [1] OV L 297, 21.11.1996., 29. lpp. [2] OV L 303, 6.11.1997., 1. lpp. [3] OV L 192, 24.7.1999., 21. lpp. --------------------------------------------------
Oficiālais Vēstnesis L 070 , 17/03/1999 Lpp. 0011 - 0011



Komisijas Regula (EK) Nr. 568/1999 (1999. gada 16. marts), ar kuru groza Regulu (EK) Nr. 577/97, ar ko paredz dažus sīki izstrādātus noteikumus, lai piemērotu Padomes Regulu (EK) Nr. 2991/94, ar ko nosaka standartus ziežamajiem taukiem, un Padomes Regulas (EEK) Nr. 1898/87 par piena un piena produktu tirdzniecībā izmantoto apzīmējumu aizsardzību EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Regulu (EK) Nr. 2991/94, ar ko nosaka standartus ziežamajiem taukiem [1], un jo īpaši tās 8. pantu, ņemot vērā Padomes 1987. gada 2. jūlija Regulu (EEK) Nr. 1898/87 par piena un piena produktu tirdzniecībā izmantoto apzīmējumu aizsardzību [2], kurā jaunākie grozījumi izdarīti ar Regulu (EK) Nr. 222/98 [3], un īpaši tās 4. panta 2. punktu, tā kā Komisijas Regula (EK) Nr. 577/97 [4], kurā jaunākie grozījumi izdarīti ar Regulu (EK) Nr. 2521/98 [5], paredz īpašus noteikumus par apzīmējuma "sviests" izmantošanu attiecībā uz produktu grupu, kas sastāv no sviesta, cukura un alkohola; tā kā ir atzīts, ka daži no šiem produktiem var pretendēt uz Regulas (EK) Nr. 2991/94 2. panta 2. punktā paredzēto atkāpi attiecībā uz tradicionālajiem apzīmējumiem; tā kā šie produkti ir definēti Regulas (EK) Nr. 577/97 I pielikumā kā produkti ar minimālo tauku saturu 34 %; tā kā, saskaņā ar Apvienotās Karalistes iesniegto papildus informāciju, jāatzīst, ka dažu tradicionālu produktu tauku saturs ir 20 % robežās; tā kā Regulas (EK) Nr. 577/97 I pielikums tāpēc ir atbilstoši jāpielāgo; tā kā attiecīgās pārvaldības komitejas nav sniegušas savus atzinumus to priekšsēdētāju noteiktajā termiņā, IR PIEŅĒMUSI ŠO REGULU. 1. pants Regulas (EK) Nr. 577/97 I pielikuma V punkta pirmajā ievilkumā "34 %" aizstāj ar "20 %". 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 16. martā Komisijas vārdā — Komisijas loceklis Franz Fischler [1] OV L 316, 9.12.1994., 2. lpp. [2] OV L 182, 3.7.1987., 36. lpp. [3] OV L 28, 1.2.1998., 1. lpp. [4] OV L 87, 2.4.1997., 3. lpp. [5] OV L 31, 25.11.1998., 12. lpp. --------------------------------------------------